***“Latvijas valsts mežu un Valsts kultūrkapitāla fonda atbalstītās Vidzemes kultūras programmas 2021” nolikums***

1. **Vispārēja informācija.**
   1. “Latvijas valsts mežu un Valsts kultūrkapitāla fonda atbalstītā Vidzemes kultūras programma 2021”, turpmāk tekstā - Kultūras programma, ir Vidzemes plānošanas reģiona, turpmāk tekstā - VPR, izstrādāta un īstenota kultūras programma, ko finansē valsts akciju sabiedrība “Latvijas valsts meži” un Valsts kultūrkapitāla fonds, turpmāk tekstā – VKKF.
   2. Kultūras programmas līdzekļi tiek piešķirti konkursa kārtībā. Konkursu izsludina VPR.
   3. Konkursa nolikumu, turpmāk tekstā – Nolikums, izstrādā VPR, to apstiprina VKKF padome.
   4. Kultūras **programmas mērķis ir nodrošināt līdzsvarotu, daudzveidīgu un kvalitatīvu kultūras procesu un tā pieejamību Vidzemē, saglabājot un attīstot Vidzemes novadam raksturīgās vērtības, tradīcijas un kultūrvidi, kā arī veicinot jaunradi.**
   5. Vidzemes kultūras programmas 2021. prioritātes:
      1. **Bērnu un jauniešu** kvalitatīva iesaiste kultūras procesos, izglītība, dalība amatiermākslas kolektīvos, brīvprātīgais darbs, interaktīvas nodarbības u.c.
      2. **Vidzemes reģiona vienotais** **kultūras un dabas mantojums**, unikālās kultūrvides saglabāšana, vietējo kopienu attīstība. Nemateriālā un materiālā kultūras un dabas mantojuma sintēze, kultūrainavas izpēte, saglabāšana un popularizēšana.Tradicionālo zināšanu un amata prasmju dokumentēšana, izpēte, praktizēšana, popularizēšana un pārnese.
      3. **Profesionālās nacionālās un starptautiskās mākslas un kultūras pieejamība Vidzemē -** teātra izrādes, mūzikas koncerti, mākslas izstādes, filmas u.c., radoša sadarbība ar profesionāļiem, būtiski veicinot izpratni par profesionālo mākslu reģionos, tikšanās ar autoriem, māksliniekiem.
      4. **Kultūras jaunrade** - radošās aktivitātes, inovatīvu kultūras produktu un pakalpojumu radīšana, radošās industrijas - amatniecība un dizains.
   6. Kultūras programmas projektu mērķauditorija ir sekojoša:
      1. Kultūras organizācijas Vidzemes reģionā;
      2. Mūzikas un mākslas skolas un interešu izglītības iestādes;
      3. Vidzemes reģiona pašvaldības;
      4. Valsts, pašvaldību, nevalstisko organizācijas un privātā sektora kultūras un starpnozaru speciālisti;
      5. Vidzemes iedzīvotāji - kultūras produktu un pakalpojumu tiešie patērētāji.
2. **Projektu konkurss, pieteicēji, ierobežojumi projektu iesniegšanai.**
   1. Lai sasniegtu Kultūras programmas mērķi, VPR vienu reizi gadā organizē Kultūras programmas projektu konkursu.
   2. Kultūras programmas projektu konkursā var piedalīties juridiskas personas. Juridiskas personas ir personas, kas reģistrētas Latvijas Republikas Valsts ieņēmumu dienestā kā patstāvīgas vienības ar nodokļu maksātāja reģistrācijas numuru. Fiziskas personas, kas reģistrētas Latvijas Republikas Valsts ieņēmumu dienestā kā saimnieciskas darbības veicējas, šī Nolikuma izpratnē nav atzīstamas par juridiskām personām.
   3. Kultūras programmas projektu konkursā var piedalīties ar neierobežotu projektu skaitu.
   4. Kultūras programmas projektu konkursā atbalstu var saņemt tikai tādi kultūras projekti, kurus plānots īstenot laika posmā **no 2021. gada 5.maija līdz 2021. gada 15. decembrim (ieskaitot), bez pagarināšanas iespējām**.
3. **Projektu iesniegšana.**
   1. Kultūras programmas projektu konkurss tiek izsludināts VPR mājas lapā (<http://www.vidzeme.lv>) un VKKF mājas lapā ([www.kkf.lv](http://www.kkf.lv)). Konkursa pieteikuma veidlapa un Nolikums pieejami vietnē balso.vidzeme.lv, VPR mājas lapā [www.vidzeme.lv](http://www.vidzeme.lv), kā arī VKKF mājas lapā [www.vkkf.lv](http://www.vkkf.lv). **Projekta pieteikumu** saskaņā ar VPR noteiktiem termiņiem **var iesniegt: tikai elektroniskajā projektu pieteikumu formā vietnē *balso.vidzeme.lv.* līdz konkursa beigu termiņam.** Projektu pēdējā iesniegšanas dienā konsultācijas par iesniegšanu vairs netiek veiktas.
4. **Attiecināmās un neattiecināmās izmaksas.**
   1. Kultūras programmas ietvaros nav noteikta minimālā izmaksu summa, bet ir noteikta maksimālā projekta attiecināmo izmaksu summa. Maksimālā projekta summa vienam projektam noteikta ne vairāk kā 5% no kopējā VKP konkursā pieejamā finansējuma.
   2. Kultūras programmas ietvaros **tiek noteiktas sekojošas neattiecināmās izmaksas**:

4.2.1. valsts un pašvaldību svētku organizēšanas izdevumi (piemēram, 4. maijs, 18. novembris, Ziemassvētki, Lieldienas, pilsētas / pagasta / novada svētki u.c.);

4.2.2. pasākuma dalībnieku ēdināšana;

4.2.3. pasākuma telpu un norises vietas noformējums;

4.2.4. balvas, prēmijas, dāvanas;

4.2.5. pašdarbības kolektīvu tērpu iegāde vai izgatavošana;

4.2.6. pamatlīdzekļu iegāde pretendenta materiāli tehniskās bāzes papildināšanai;

4.2.7. ārzemju pieredzes apmaiņas braucieni;

4.2.8. infrastruktūras izveides vai uzlabošanas izdevumi.

1. **Projekta noformējums un saturs.**
   1. Projekti iesniedzami **tikai elektroniskajā projektu pieteikumu formā vietnē *balso.vidzeme.lv,***aizpildot projekta pieteikuma formas laukus.

* Projekta vadītājs, aizpildot pieteikumu, autentificējas ar latvija.lv, tā apstiprinot savu identitāti;
* Projekta pieteikumu ar drošu elektronisko parakstu apliecina organizācijas vadītājs/ atbildīgā amatpersona, apliecinot, ka šajā projekta pieteikumā sniegtā informācija ir patiesa un, ka organizācija ir gatava realizēt aprakstīto projektu, ja tiks saņemts atbalsts. Ar savu parakstu projekta pieteicējs apliecina, ka piekrīt projekta publicējamo sadaļu pieejamībai sabiedrības balsojumam.
* Visiem dokumentiem, kas nav latviešu valodā, obligāti jāpievieno tulkojums (var būt bez notariālā apliecinājuma).
  1. Projekta pieteikums sastāv no:
     1. Projekta nosaukums (max 100 rakstzīmes). Publicējama informācija.
     2. Projekta pieteicēja informācija (nosaukums, reģistrācijas nr., juridiskā un faktiskā adrese, tālrunis, e pasts, bankas rekvizīti). Publicējama informācija.
     3. Projekta vadītājs (vārds, uzvārds, amats, tālrunis, e pasts). CV pievienojams atsevišķā dokumentā, kurā sniedz informāciju par projekta vadītāja zināšanām, darba pieredzi un profesionālajām iemaņām.
* Projekta vadītājs organizē un atbild par projekta gaitu, ir lietas kursā par projekta notikumiem, kalendāro grafiku un atskaites sagatavošanu, ir galvenā kontaktpersona saziņai ar VKP administratoru.
  + 1. Projekta īstenošanas termiņi (sākuma datums, beigu datums).
    2. Projekta kopsavilkums (max 1500 rakstzīmes). Projekta apraksts, kas ļauj iepazīties ar projektu un tā sasniedzamajiem rezultātiem kopumā. Publicējama informācija.
    3. Projekta mēŗķis (max 500 rakstzīmes). Publicējama informācija.
* Kāpēc nepieciešams īstenot tieši šo projektu.
  + 1. Projekta uzdevumi (max 2000 rakstzīmes). Publicējama informācija
* Kas jādara, lai īstenotu projektu un sasniegtu rezultātu.
  + 1. Projekta galaprodukts. Publicējama informācija.
* iesniedzot ar izdevējdarbību saistītus projektus, jāpievieno – nodomu protokols vai līgums starp izdevniecību un autoru/sastādītāju, tipogrāfijas priekškalkulācija vai tāme, kā arī manuskripts vai tā daļa;
* iesniedzot ar interneta mājaslapas izveidi vai pārveidošanu saistītus projektus, jāpievieno detalizēts mājaslapas struktūras apraksts un informācija par tās saturu un apjomu, uzturēšanas plānu pēc projekta beigām;
* iesniedzot projektus, kas paredz semināru, darbnīcu, meistarklašu vai citu izglītojošu pasākumu organizēšanu, jāpievieno visu projektā minēto lektoru / pasniedzēju autobiogrāfijas (CV), kā arī apstiprinājums par dalību projektā (aizpildāms apliecinājums pievienots kā atsevišķs dokuments pielikums Nr. 2);
* iesniedzot projektus, kas paredz koncertu, izrāžu vai citu kultūras pasākumu organizēšanu sadarbības partnera norises vietā, jāpievieno apliecinājums no sadarbības iestādes (koncertzāles, izglītības iestādes), kā arī koncerta vai pasākuma programma;
* iesniedzot projektus, kas tiek īstenoti ik gadu (nometnes, festivāli, pasākumi), jāpievieno apraksts par pasākuma izaugsmi, ilgtermiņa ietekmi un jauninājumiem projekta ietvaros.
  + 1. Projekta atbilstība VKP 2021 prioritātēm (izvēloties vienu). Publicējama informācija.
    2. Projekta īstenošanas vieta. Norādīt kartē vienu vai vairākas adreses, kur notiks projekta pasākumi, vai projekts tiks īstenots. Publicējama informācija.
    3. Projekta kalendārais grafiks (max 2000 rakstzīmes). Atzīmēt kalendārā (mēneša griezumā), kad kas tiks darīts.
    4. Projektā iesaistītie:
* Projekta komanda (personas, kas aktīvi darbosies, lai īstenotu projektu administratīvi);
* Eksperti, mākslinieki, konsultanti (personas, kas piedalās projekta īstenošanā saturiski). Jāpievieno katras personas CV un parakstīts apliecinājums par dalību (aizpildāms apliecinājums pievienots kā atsevišķs dokuments pielikums Nr. 2);
* Dalībnieki, t.sk. brīvprātīgie (max 500 rakstzīmes);
* Ieguvēji jeb mērķauditorija (kas gūs labumu no šī projekta īstenošanas) (max 500 rakstzīmes). Publicējama informācija.
  + 1. Projekta pieteicēja spēja realizēt projektu (max 2000 rakstzīmes). Apraksts par iepriekšējo gadu pieredzi, ikgadējo pasākumu apraksts, dalība un sasniegumi līdzīga veida projektos.
    2. Projekta publicitāte (max 1500 rakstzīmes). Kur, kā, cik daudz un cik bieži plānots informēt par projekta notikumiem.
    3. Projekta rezultāti (max 2000 rakstzīmes). Kas tiks sasniegts/ izdarīts projekta rezultātā, skaitliskie un kvalitatīvie rādītāji.
    4. Projekta budžets.
* kopējo tāmi sastāda EUR, atbilstoši LR nodokļu likumdošanai, kurā norādīts tās pamatojums, iespējamie finanšu avoti un iespējamie ieņēmumi, projekta realizācijai jau esošie finanšu un materiālie resursi, kā arī informācija par nepieciešamo un par jau piesaistīto līdzfinansējumu un tā apmēru. Tāmē atsevišķi jānorāda konkursā prasītais finansējums un tā pozīcijas; tāmē nedrīkst iekļaut tādas tāmes pozīcijas (piemēram, „Citi izdevumi”, „Neparedzētie izdevumi” u.tml.), kurās nav norādīts konkrēts izdevumu veids;
* Projekta tāmes summa (no VKP pieprasītais finansējums) nedrīkst pārsniegt 5% no VKP konkursa pieejamā finansējuma. Publicējama informācija;
* Iespējamais līdzfinansējums, ja tāds paredzēts. Publicējama informācija.
* Plānotais VKP finansiālais atbalsts (%) no kopējām projekta izmaksām.
  + 1. Viena fotogrāfija vai attēls, kas raksturo projektu. Publicējama informācija.
* Projekta pieteicējs apliecina fotogrāfijas vai attēla autoru.
* Foto augšupielādei ne mazāks par 5 MB dažādos faila formātos, png, gif, jpg, jpeg.
  + 1. Cita informācija, saskaņā ar projekta iesniedzēja ieskatiem.

1. **VPR nepieņem izskatīšanai un kultūras programmas ietvaros neatbalsta:**
   1. projektus, kas neatbilst konkursa Nolikuma prasībām;
   2. projektus, kas iesniegti pēc konkursa noteiktā termiņa;
   3. projektus, kas jau ir realizēti līdz projektu konkursa iesniegšanas brīdim;
   4. projektus, kuru iesniedzēji nav savlaicīgi, līdz projektu iesniegšanas termiņa pirmajai dienai, nokārtojuši līdzšinējās saistības ar VKKF un VPR;
   5. projektus, kas finansēti VKKF mērķprogrammu “Latvijai-100” un “Daudzpusīgas profesionālās mākslas pieejamības nodrošināšana nacionālas vai reģionālas nozīmes attīstības centros Latvijas reģionos” konkursos;
   6. celtniecības un remontdarbu projektus;
   7. projektus, kuru pamatmērķis ir gūt peļņu;
   8. projektus, kas paredz tikai administratīvā personāla darba algas un projekta administratīvo izdevumu apmaksu;
   9. projektus, kas paredz tikai kultūras pasākumu tehnisko nodrošinājumu (apskaņošanu, apgaismošanu, operatīvo dienestu un apdrošināšanas izmaksas);
   10. projektus, kas ir saistīti ar politisko partiju aktivitātēm.
2. **Projektu vērtēšanas kritēriji.**
   1. Iesniedzamajiem projektiem ir noteikti šādi administratīvie kritēriji:
      1. projekta iesniegums iesniegts noteiktajā termiņā;
      2. projekta iesniegums ir pilnībā aizpildīts un sagatavots atbilstoši 5. punktā noteiktajām prasībām;
      3. projekta kopējā tāme ir aritmētiski pareiza;

Projekti, kas neatbilst kādam no administratīvajiem kritērijiem, netiek izvērtēti un atbalstīti.

* 1. Projektu kvalitāte tiek vērtēta atbilstoši noteiktajiem kvalitatīvajiem kritērijiem:
     1. Projekta pieteikumā skaidri formulēta ideja, mērķis, uzdevumi, mērķauditorija, strukturēti izklāstīta realizācijas gaita un sasniedzamie rezultāti. Projekts atbilst projektu konkursa mērķim un prioritātēm.
     2. Atbalsta pretendentam ir atbilstošas spējas un pieredze projekta realizēšanā. Projekta vadītājam ir atbilstoša izglītība, pieredze un kompetence.
     3. Projekta tāme ir precīza un pamatota, izmaksas ir reālas. Tāme atbilst projekta mērķos un uzdevumos paredzētā veikšanai.
     4. Sabiedrība ir ieinteresēta un var līdzdarboties projekta īstenošanā.
     5. Projekts ir unikāls iesniegto projektu kontekstā.
  2. Katrs kritērijs tiek novērtēts ar punktiem no 0-3, kur:
     1. 0 punkti - kritērijs nav izpildīts;
     2. 1 punkts - kritērijs izpildīts daļēji;
     3. 2 punkti - kritērijs izpildīts;
     4. 3 punkti - kritērijs pārliecinoši (izcili) izpildīts.

Maksimālā iegūstamo punktu summa, ko piešķir katrs eksperts ir 15 punkti. Visu ekspertu piešķirtos punktus summē un dala ekspertu skaitu, kas izvērtējuši projektus.

* 1. Sabiedrības balsojumus notiek vietnē balso.vidzeme.lv.

1. **Projektu izskatīšanas kārtība.**
   1. Projektu izskatīšanā un lēmumu pieņemšanā par finansējumu tiek iesaistīti:

* Vidzemes plānošanas reģions;
* Ekspertu komisija;
* Kultūrkapitāla fonda padome.
  1. Projektu atbilstību administratīvajiem kritērijiem izvērtē VPR.
  2. Iesniegtos projektus atbilstoši kvalitatīvajiem kritērijiem izvērtē, par to atbilstību Vidzemes kultūras programmai lemj un priekšlikumus VKKF padomei par finansējuma sadali sagatavo Ekspertu komisija.
  3. Ekspertu komisija:
     1. Ekspertu komisiju veido trīs VPR izvirzīti pārstāvji (kultūras jomu un reģionu pārzinoši eksperti), divi VKKF pārstāvji un viens pārstāvis no LR Zemkopības ministrijas vai valsts akciju sabiedrības „Latvijas valsts meži”.
     2. Ekspertu komisiju sešu cilvēku sastāvā apstiprina VKKF Padome.
     3. Eksperti individuāli izvērtē pieteiktos projektus atbilstoši kvalitatīvajiem kritērijiem un ekspertu komisijas sēdē sagatavo priekšlikumu VKKF padomei par finansējuma piešķiršanu.
     4. Projekti vērtēšanai pieejami vietnē balso.vidzeme.lv, piekļūstot sistēmai ar VPR piešķirto paroli.
     5. Eksperti savu vērtējumu projektiem iesniedz VKP koordinatoram ne vēlāk kā 24 stundas pirms ekspertu sēdes noteiktā datuma un laika.
     6. Ekspertu komisija ir lemttiesīga, ja sēdē piedalās ne mazāk kā trīs tās locekļi. Ja balsis sadalās līdzīgi, izšķirošs ir komisijas priekšsēdētāja balsojums.
     7. Ekspertu komisija, projektu vērtēšanas sanāksmē, ņemot vērā apkopoto kvalitatīvo vērtējumu, pieņem lēmumus par finansējuma sadali, vajadzības gadījumā atklāti balsojot, ar vienkāršu balsu vairākumu.
     8. Ja projektu ir iesniegusi juridiska persona, kuras štata vai ārštata darbinieks ir ekspertu komisijā, viņš nepiedalās diskusijā un lēmuma pieņemšanā par šo projektu.
     9. Ekspertu komisija var pieaicināt sēdēs piedalīties nozaru speciālistus un ekspertus bez balsojuma tiesībām.
     10. Ekspertu komisija, atbalstot konkrētu projektu, nedrīkst samazināt kopējo pieprasīto projekta attiecināmo izmaksu summas apjomu vairāk kā par 30%. Atbalsta apjoms nedrīkst būt mazāks kā 70 % no kopējās projekta attiecināmo izmaksu summas.
  4. Lēmumu par finansējuma sadali pieņem VKKF padome, vadoties pēc Ekspertu komisijas priekšlikumiem.

1. **Projekta iesniedzēja tiesības un pienākumi.**
   1. Ja iesniegtais projekts saņem Kultūras programmas finansējumu, projekta pieteicējam ir pienākums pēc VPR atbildīgo darbinieku pieprasījuma sniegt visu ar projekta īstenošanu saistīto informāciju, lai VPR varētu novērtēt projekta realizācijas kvalitāti un finanšu līdzekļu izmantošanas efektivitāti un lietderību.
   2. Persona, kura iesniedz projektu finanšu līdzekļu saņemšanai, piekrīt visiem projektu konkursa noteikumiem un ir atbildīga par projektā un tā pieteikumā norādīto ziņu patiesumu, kā arī par Latvijas Republikā spēkā esošo normatīvo aktu prasību ievērošanu, realizējot projektu.
   3. Nefinansēto projekta pieteikumu var saņemt VPR viena gada laikā, ja to neizdara - projekta pieteikumu iznīcina.
2. **Konkursa rezultāti.**
   1. Atbildi par konkursa rezultātiem projekta pieteicējam pēc konkursa noslēguma nosūta uz projekta pieteikumā norādīto e-pasta adresi ne vēlāk kā mēneša laikā pēc konkursa noslēguma.
   2. Finansēto projektu saraksti tiek publicēti VPR mājaslapā <http://www.vidzeme.lv> un VKKF mājas lapā [http://www.vkkf.lv](http://www.kkf.lv) un vietnē balso.vidzeme.lv
3. **Līguma slēgšana un atskaitīšanās kārtība.**
   1. VPR slēdz līgumu ar atbalstītā projekta pieteicēju par piešķirtā finansējuma saņemšanu un izlietošanu (Projekta finansēšanas līguma projekts Pielikums nr. 3.). Finansējuma saņēmējs, pirms līguma noslēgšanas, iesniedz precizētu projekta finansēšanas tāmi. Tāmē drīkst būt uzrādītas tikai projekta pieteikumā norādītās pozīcijas ne lielākā apmērā par projekta pieteikumā pieprasīto finansējuma apjomu, ja ekspertu komisija, izskatot projektu, nav norādījusi piešķīrumu konkrētām tāmes pozīcijām. Līgums jānoslēdz VPR noteiktajos termiņos - viena kalendārā mēneša laikā no rezultātu paziņošanas dienas. Par iespējamo līguma slēgšanas laiku projekta pieteicējs tiek informēts rakstiski, vienlaicīgi ar atbildi par konkursa rezultātiem.
   2. Finansējuma saņēmējs, ne vēlāk kā trīs nedēļu laikā pēc Projekta īstenošanas beigu termiņa iesniedz atskaiti VPR par finansējuma izlietojumu līgumā paredzētā kārtībā un termiņā, kā arī saturiski par projekta norisi (Atskaites veidlapa Pielikums nr. 4).
   3. VPR kā Kultūras programmas administrētājs, saskaņā ar savstarpēji noslēgto Kultūras programmas finansēšanas līgumu, iesniedz VKKF atskaiti par Kultūras programmas finansējuma izlietojumu un realizācijas gaitu.